Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET แกว่ง S …
11 ก.ย. 2561

MARKET MONITOR
สรุปภาพตลาดในช่วงเช้า: ดัชนี SET แกว่ง Sideway ในกรอบบวกลบ 8 จุด (High to Low) ก่อนปิดครึ่งวันเช้าที่ระดับดัชนี 1,691.36 จุด ด้วยมูลค่าซื้อขายราว 1.96 หมื่นล้านบาท โดยตลาดเช้านี้เจอแรงขายกดดันจากกลุ่มพลังงานและสาธารณูปโภค (ENERG) เป็นหลัก
มุมมองตลาดช่วงบ่าย: กราฟรายวัน ทางเทคนิค Price Action แท่งทียนยังพยายามดีดตัวต่อเนื่อง เมื่อดัชนีย่อตัวลง โดยทำราคาปิดสูงกว่าเปิดต่อเนื่องวันที่สี่ เป็นปัจจัยบวกช่วงสั้น อย่างไรก็ดี ดัชนียังมีแนวต้านใกล้กับราคาปัจจุบัน จึงทำให้ Upside ถูกบีบแคบลง ฉะนั้น มอง SET แกว่งตัวในกรอบ 1,665-1,706 จุด การรีบาวด์ อาจเกิดขึ้นได้ช่วงบ่าย แต่มองการดีดตัวไม่ผ่านบริเวณแนวต้าน
กลยุทธ์ในช่วงบ่าย: ทั้งนักเก็งกำไรที่รับความเสี่ยงได้สูง เน้นซื้อแนวรับ-ขายแนวต้าน ส่วนนักลงทุนรอจังหวะการทดสอบแนวรับ 1,675 / 1,665 จุด ทั้งนี้ตั้ง Stop Loss หากปิดหลุดแนวรับดังกล่าว
Point of View
ขยับเล่นกรอบบน !!!
เลือก TSR ปรับตัว Outperform ตลาด ราคาล่าสุดเบรกแนวต้านเส้นระนาบ บวกกับรอบของ Modified Stochastic ดีดขึ้นจากระดับ Oversold Zone ฉะนั้น มองบวกต่อ TSR คาดหวังการรีบาวด์แนวต้าน 2.90 บาท ทั้งนี้ให้แนวรับ 2.44 บาท พร้อมกับตั้ง Stop Loss หกหลุด 2.38 บาท